钦定古今图书集成/明伦汇编/宫闱典/第136卷 > 《请罢内臣监视疏》吴麟征
## 钦定古今图书集成/明伦汇编/宫闱典/第136卷 > 《请罢内臣监视疏》吴麟征

臣于前月二十九日陪祀山陵回，伏读《邸报》分遣内
臣兼理户、兵、工三部及监视宣府、大同、山西之命，三
伏流涕，中夜兴嗟。今何时乎？关门未靖，流寇狂行，主
忧臣劳，未获一效。皇上之有“斯命，岂得已乎？责之司
农而不应，责之司马而不应，责之司空而不应，国家
隆礼重禄以养士，何为乎？为人臣者䩄颜在位，无国士之报，以致焦烦。圣明不得已而有斯命。甚矣！诸臣
之过也！岂独三部边镇诸臣耻之，凡百执事，无不耻
之。夫内臣之祸，《前史》载之详矣。曩者逆魏之患，皇上
已目击而正诛之矣。近事昭然，宁忘大戒？臣窃揣圣
明之意，哀民生之日蹙，闵四方之多艰，待旦不寐而
不得其术；则曰“且使之姑试之”云尔，“且以愧在廷诸
臣之不敬共乃职者云尔。策中官之新气，振外臣之
惰衰，始可以救时事之万一”云尔。然辗转思之，各边
疮痍，转输不给，一旦内臣衔命而出，奔走供亿，保无
重费？欤六卿为皇上股肱，阃臣为皇上干城，以下属
吏，皆皇上亲自拔擢，分职宣理，内臣出而与之挈权
此位，退逊则失正名“之谊，抗争则乏和衷之雅。体统
之间，各以王命相临，保无水火欤？虽然，此犹其外者，
小者，非臣所亟。”臣所亟者，祖宗立法之心，与皇上法
祖之意也。高皇帝正位二年，即定内侍诸司职守。敕
内官毋与外事，诸司毋与内官，文移来往，严立刑罚，
勒为永制。且谆谆于戒未然，防将来省小患，小信。夫
内官皆臣子也，高皇帝全之如此其深，而别之如此
其至，岂以其职在禁宫，不必奉承德意乎？诚恐内外
之防不严，冰霜之渐日见，且无以内侍诸司任事之
思也。肃皇帝首严百官通内侍之禁，惟镇守一事，群
臣屡言未报，后尽革之，而人心大快。度世祖之初意，
未尝不谓内侍服勤左右，其用意忠，戆予“厚任，必不
敢负。迨熟审之而撤去恐晚，莫若行所无事之为得
也。”由太祖言之，有未然之防；由世祖言之，有已然之
戒。皇上之心，犹之二祖之心也。未然已然之间，独无
有惕然大虑，急图旧典之率循者乎？且国家官制，大
小相维，内外相察，历代建制，推为莫及。是以数圣相
承，臣工戮力，或有不及之“难，而无莫制之忧。今兵食
重权，天下所赖，仅此几事，尽令内臣节制，但闻为内
臣监察之人，而不闻监察内臣之人。即使幸而得当，
庶事必举，臣之所忧尤有大者。往时丑寅间之人心，
大可见矣。”夫人臣通圣贤，一经束修砥砺，明主再三
选择，进而用之，苟非大愚不肖，孰肯自甘菲薄？惟在
上鼓舞激“功，以生其廉耻之心。设此命一行，而望风
趋指，巧者借以逃责、卑者乘以徼宠；交结之门开而
忠贞之路塞，尤非皇上所以策厉臣下之渊思也。臣
一介书生，谬邀知遇，新进寡昧，言路非职。但念少习
诵读，今始拜献，苟畏罪不发，无以自容高厚。伏愿皇
上酌列祖之训，采盈庭之言，立正初命，安辑群情。臣
虽伏斧锧。亦所甘心矣。”